
C I R K E V

Začiatky kresťanstva v období rímskeho cisárstva

Jeho zakladateľom bol Ježiš Kristus. Prvá cirkevná obec vznikla v Jeruzaleme, ďalšia v Antiochii. Začalo sa šíriť zo židovskej Júdei aj do ďalších častí Rímskej ríše (hlavne vďaka Pavlovi), pričom Rimania ho chápali ako sektu židovského náboženstva, do vlády cisára Nera neboli prenasledovaní – on ich začal prenasledovať ako prvý.

(Prvý krát nazvali veriacich kresťanmi v Antiochií a Prvý krát pokrstil pohanov Peter v meste Cézarea)

Zo začiatku hlásali radikálny kresťania absolútnu rovnosť na zemi a preto bolo nové náboženstvo v Ríme odmietnuté. No neskôr bola hlásaná rovnosť po smrti a keď sa Rím na prelome letopočtov nachádzal v hlbokej kríze, veľa ľudí je nespokojných a utieka sa k iným bohom. Preferujú väčšinou monoteistické náboženstvá než dovtedy uznávané politeistické. Okrem kresťanstva tu boli rozšírené aj iné náboženstvá, kulty a sekty. Vrátane iných to boli napríklad kult egyptskej bohyne - Izis, bohyne z Ninive - Ištar, kult iránskeho boha - Mitra (stavali sa bohostánky - mitrei, používali pri obradoch chlieb a víno, boli známi seba trýznením), kartaginskeho boha - Baala a bohyne Tanit (veľmi krutý bohovia, Kartáginci na ich počesť často ukrižovali zajatcov, od nich tento spôsob mučenia prevzali Rimania), boli rozšírené aj kulty mnohých rímskych cisárov (obzvlášť v 3. storočí keď sa cisár Dioklecián nechal vyhlásiť za "pána a boha" - "dominus et deus"). No čoraz viac ľudí sa postupom času začína hlásiť ku kresťanstvu a títo ľudia odmietajú uctievať cisára. Kresťania si začínajú zakladať svoje prvé obce.

Hierarchizácia v kresťanskej obci : ¦ proroci (najvýznamnejší predstaviteľ takejto obce)

                                                 ¦ apoštoli (zakladatelia nových obcí)

                                                 ¦ diakoni
                                                 ¦ episkopi (od 3. storočia spravovali majetok obce)

                                                 ¦ presbiteri 

Neskôr sem začínajú prichádzať aj bohatší občania Ríma, čo znamenalo odliv financií z mesta. Táto skutočnosť a to že kresťania sa vzpierali najvyššej rímskej autorite, sa cisárom samozrejme nepáčila a preto začínajú kresťanov prenasledovať : 

              < Prvým odporcom a prenasledovateľom kresťanov bol cisár Nero (54 - 68). Je známy tým, že pri písaní básne Horiaca Trója, ako inšpiráciu dal podpáliť Rím a obvinil z toho práve kresťanov. Ďalej boli prenasledovaní, lebo boli považovaní za tajomnú sektu, uznávali len jedného Boha, odmietali vzdávať božské pocty cisárovi, pre Rimanov bolo neprijateľné i ich učenie o lásle a rovnosti ľudí pred Bohom, rímski šamani v nich videli konkurenciu, Rimania taktiež odmietali učenie o čistom mravnom živote. Symbolom kresťanstva je kríž, čo je pre Rimanov symbolom potupnej smrti, niečoho potupného. Zároveň nevedeli pochopiť, ako môže náboženstvo môže šíriť niekto neučený (učeníci a apoštoli).                         

              < Krátko poňom cisár Domicián (81 - 96) prenasledoval kresťanov z radov rímskej šľachty.

              < Neskôr cisár Decius (249 - 251) chcel povinným obetovaním rímskym bohom zjednotiť obyvateľov mesta. Účasť na obetovaní bola potvrdená zvláštnym dokladom. Ten kto doklad nemal, bol potrestaný.

              < Cisár Valerián (253 - 260) obvinil kresťanov za zlý hospodársky stav ríše. Vydal príkazy zriecť sa viery, zničiť kostoly, spáli ť kresťanské knihy a zakázal kresťanom zhromažďovať sa.

              < Za cisára Diokleciána (284 - 305) prenasledovanie vyvrcholilo, vydaním krvavých ediktov :

?     všetci vojaci musia vzdať úctu rímskemu božstvu

?     zničiť kostoly, spáliť knihy a zhabať majetok kresťanov

?     kňazov a biskupov uväzniť

?     všetci kresťania ríše musia obetovať štátnemu božstvu 

Najznámejší mučeníci tohto obdobia boli Peter, Pavol, Klement, Ignác Antiochijsky. Kvôli prenasledovaniu si museli stavať obce na vzdialenejších miestach, stretávať sa v katakombách, jaskyniach a lesoch.

Cisár Galérius (305 - 311) tiež prenasledoval kresťanov, pred svojou smrťou roku 311 vydal tolerančný edikt, ktorým dáva kresťanom právo na existenciu.

Náboženskú slobodu cirkev získala o 2 roky neskôr keď roku 313 cisár Konštantín vydal Milánsky edikt. Okrem zrovnoprávnenia edikt obsahoval :  

?  nariadenie sláviť nedeľu ako deň Pána

?  nariadenie zachovávať v piatok pôst

?  zrušenie trestu ukrižovaním

?  zákaz gladiátorských zápasov

?  zákaz židom mať kresťanských otrokov    

Aj potom ešte prenasledovanie nakrátko pretrváva. Posledným prenasledovateľom bol cisár Julián Apostata.

Roku 325 bol na koncile v Niekei, Ježiš a Boh uznaný za jednu a tú istú osobu. Od roku 391, keď cisár Teodosius zrušil pohanské kulty bolo kresťanstvo jediným štátnym náboženstvom. 

Názov PAPÁ vzniká až v neskoršom období, Peter a jeho nasledovníci používali titul rímsky biskup ( primát rímskych biskupov: najvyšší cirkevný zákonodarca, rozhoduje s konečnou platnosťou v teologických sporoch, má sudcovskú moc.

Cirkevné sviatky (veľké sviatky – Vianoce, Veľká noc) sa svätia od 3./4.storočia. Sú tu i stopy, ktoré viedli k vzniku mníšstva (boli to skôr pustovníci). 

Prvé kláštory vznikajú v 6.storočí (BENEDIKTÍNI). Prvé kláštory boli samosprávne jednotky, boli strediskami vzdelanosti, sociálnej starostlivosti, ekonomického rastu, tu sa mnísi modlili i pracovali – boli tu útulky pre chorých a pustovníkov, rukopisné dielne, mnísi pestovali liečivé rastliny, zušľachťovali rastliny, mali viniče i polia, boli to bašty gréckej vzdelanosti, mali právo azylu – ochrany.   

Cirkev v stredoveku

Boli zriadené biskupské provincie v Ríme, Antiochii, Carihrade ( cézaropapizmus (je to nadvláda štátu – svetskej moci nad Cirkvou, keď cisár je zároveň najvyšším predstaviteľom Cirkvi).

Rozdelením Rímskej ríše sa rozdelila vo vývoji i Cirkev ( dvojkoľajnosť ( vzniká rozpor medzi oboma Cirkvami, ktorý vyvrcholil veľkou schizmou – rozdelením na 2 obrady. 

Náboženstvo bolo nielen prostriedkom duchovného života, ale v ranom stredoveku to bol najmä účinný prostriedok, ako utvoriť jednotnú ríšu. Bolo to tak napríklad vo Franskej, Byzantsej, Arabskej ríši, ale aj pri počiatkoch Uhorského kráľovstva v 10. a 11. storočí. Kresťanstvom bol ovplyvnený každodenný život a bola ním poznačená prakticky celá stredoveká filozofia. 

Cirkevná organizácia bola vzorom pre štátne zriadenie - na čele pápež, deľba na diecézi - biskup. 

Panovníci si medzi poddanými uchovávali autoritu predovšetkým cirkevným učením, že všetka moc pochádza od Boha a učením o trojakom ľude : 

  ¦ šľachta - mala ochraňovať duchovenstvo a poddaných, bojovať za vlasť

  ¦ duchovenstvo - malo sa modliť za spásu duší šľachty a poddaných

  ¦ poddaní - mali pracovať, živiť šľachtu a duchovenstvo

Stredoveký kláštor

Kláštory boli v stredoveku strediskami vzdelanosti pretože mnísi boli jediní, ktorí boli vzdelaní. Sami prepisovali knihy. Pri kláštoroch boli často zakladané školy a nemocnice. Okrem toho sa mnísi najmä modlili a pracovali ("ora et labora"). Nie vo všetkých kláštoroch sa pracovalo. Niektoré boli tzv. žobravými rádmi (napr. františkáni). Najvyšší predstaviteľ kláštora bol opát. Súbor pravidiel pre kláštor sa nazýva regula. Okrem kláštorov sa niektorý duchovní uchyľovali do samoty lebo zmysel života nevideli v spoločnosti. Takýto ľudia sa nazývali pustovníci alebo eremiti. 

Ikonoklazmus

V Byzantskej ríši boli kláštory privilegované tým, že nemuseli platiť dane a boli oslobodení od povinnosti slúžiť vo vojsku. Vznikali kláštorné veľkostatky, ktoré sa stávali najväčšími vlastníkmi pôdy. Uchyľovalo sa sem veľa ľudí aby sa zbavili vojenskej služby. Aby kláštory ešte viac zosilneli začali zarábať tým, že predávali tzv. "zázračné obrázky", t.j. ikony chudobným a presviedčali ich že majú liečivú schopnosť a nosia šťastie. Proti tomuto klaňaniu sa sv. obrázkom bol nielen byzantský panovník, ale i pápež Lev III., ktorý vydal edikt proti klaňaniu sa obrazom. Začalo sa tak obrazoborectvo, t.j. ikonoklazmus (neskôr rozšírený aj za nizozemskej revolúcie). Spor sa riešil v roku 787, kedy bol cisárovnou Irenou a jej synom Konštantínom zvolaný 2. nícejský koncil. Zúčastnili sa ho aj 2 legáti vyslaný pápežom Hadriánom I.. Klaňanie sa obrazom bolo zakázané. Neskôr roku 843 bolo uctievanie obrazov v Byzantskej ríši s konečnou platnosťou povolené s odvolaním sa na názor, ktorý vyslovil ešte v 6. storočí pápež Gregor I., že čím je písmo pre vzdelaných, tým je obraz pre negramotných.

Vznik pápežského štátu

O budovanie pápežskej autority sa zaslúžil pápež Gregor Veľký (590 -604). Zriekol sa bohatého majetku a vstúpil do kláštora. Ako pápež vybudoval pápežskú kanceláriu. Sám seba nazval "sluhom sluhov Božích". Vymyslel aj cirkevný spev - gregoriánsky chorál. 

V 8. storočí Vatikán ohrozujú Longobardi a tak pápež Štefan II. hľadá pomoc u franského panovníka Pipina Krátkeho. Pipin podnikol 2 krát výpravu do Itálie v rokoch 754 a 755, porazil Longobardov a položil kľúče od 20 miest na hrob sv. Petra. Tak odovzdal územie pápežovi a vznikol Pápežský štát. ( upevnil sa vzťah medzi pápežom a Franskou ríšou
Roku 800 pápež Lev III. korunoval franského panovníka Karola Veľkého za rímskeho cisára a tým dal najavo, že cirkevná moc je nadradená svetskej. Rímsky cisár bol hlavou kresťanských panovníkov v Európe, spolupôsobil pri voľbe pápeža a potvrdzoval jeho voľbu. Z titulu rímsky cisár vyplýval prvoradá úloha ochrana cirkvi a pápežského štátu. Pápež bol zas duchovnou hlavou cirkvi a korunoval cisárov.

Východná schizma

Už od rozdelenia rímskej ríše bolo jasné, že jednota kresťanstva sa nezachová. A tak vznikali 2 oblasti :          

? východná
-  grécky jazyk

- na čele  patriarcha

- stredisko v Konštantinopole

? západná
- latinčina 

- na čele pápež 

                     - stredisko v  Ríme 

Rímsky pápeži chceli, aby boli rešpektovaní za hlavu všetkých kresťanov, no byzantskí cirkevní hodnostári ich odmietli poslúchať. Spory vyvrcholili za pápeža Leva IX. 16. júla 1054. Vyslanec pápeža kardinál Humbert zo Silvi Candidi položil na oltár Hagie Sofie bulu obsahujúcu cirkevnú kliatbu na konštantínopolského patriarchu Michala Kerullaria. Následne pápeža preklial patriarcha. Odvtedy sa kresťanský cirkev rozdeľuje na cirkev západného (rímskeho) a východného obradu. 

Spor o investitúru 

V 10. storočí bolo pápežstvo v úpadku - neporiadok v cirkvi, pápeži volený prevažne talianskymi šľachticmi. V Nemecku panovníci dosadzovali do cirkevných úradov biskupov, ktorým prideľovali majetky a tí sa tak stali vazalmi.

V 11. storočí pochádzali z kláštora Cluny (( presadzovali oddelenie štátu od Cirkvi, tradičné úlohy mníšstva) v Burgundsku snahy o cirkevné reformy - aby cirkevná moc bola oslobodená od svetskej nadvlády. Pápež Gregor VII. (odchovanec tohto kláštora, vypracoval knižku, kde boli vypracované úlohy pápeža, spor vrcholí medzi ním a Henrichom IV.) bol zástancom myšlienky všemocnosti pápeža a jeho nadradenosti nad všetkými kresťanmi, teda i nad panovníkmi. Sám zaviedol celibát, aby duchovní nemali komu po smrti zanechať majetok, ktorý tak zostal v cirkvi. V roku 1075 zakázal svetskú investitúru a trestom za jej ďalšie využívanie bola exkomunikácia. Nemecký biskupi, podporovaný nemeckým panovníkom Henrichom IV., vyhlásili pápeža za zosadeného. Pápež ich spolu s Henrichom exkomunikoval a nemeckých poddaných zbavil prísahy vernosti voči panovníkovi. Henrich roku 1077 odišiel do Canossy, kde sa 3 dni kajal. Pápež ho prijal späť do cirkvi, ale mu nevrátil panovnícke práva. A tak bol pápež Henrichom opätovne vyhlásený za zosadeného. Pápež utiekol na Sicíliu a tu ostal až do smrti. Potom za pápeža Klementa III. bol spísaný Wormský konkordát roku 1122, ktorý ukončil spory medzi pápežom a svetskou mocou. Znamenal vlastne víťazstvo cirkvi (zrušuje sa laická investitúra cirkevných hodnostárov, má na to právo iba Cirkev), pretože sami panovníci sa zriekli investitúry a stratili právo potvrdzovať pápežskú voľbu. Od tohto obdobia až do avignonského zajatia malo pápežstvo v Európe rozhodujúcu moc. Najvýznamnejším predstaviteľom takéhoto pápežstva bol Inocent III..
Avignonské zajatie pápežov, veľká pápežská schizma

Francúzsky kráľ Filip IV. Pekný viedol výbojnú zahraničnú politiku, pripájal nové územia (napr. Champagne) a snažil sa vybojovať Flandriu . Táto politika vyčerpávala štátnu politiku. Svoju moc chcel rozšíriť aj pápež Bonifác VIII. a zakázal duchovenstvu platiť dane panovníkovi z cirkevného majetku. Kráľ odpovedal zákazom vývozu zlata a striebra z Francúzska. Pápež kráľa preklial a sám bol vyhlásený Filipom za kacíra. Filip IV. vyslal poslov do Talianska, aby dosiahli zosadenie pápeža. Pridali sa k nim aj feudáli pápežského štátu. Za nového pápeža bol zvolený Francúz Clement V., ktorý preniesol svoje sídlo z Ríma do Avignonu. Tu zotrvalo v rokoch 1309 - 1978 a v tomto období bol pápež úplne závislý od francúzskeho kráľa. Roku 1377 sa pápež Gregor XI. rozhodol vrátiť do Ríma. O rok neskôr pápež umrel a nový pápež Urban VI. ostal sídliť v Ríme. Francúzski kardináli si v roku 1378 zvolili protipápeža Klementa VII., ktorý sidlil v Avignone. Urban exkomunikoval Klementa a Klement Urbana. Katolícka cirkev sa dostala do veľkej pápežskej schizmy. Na prekonanie schizmy bol zvolaný koncil do Pisy, kde bol zvolený nový pápež Alexander V.. Rozkol sa ešte prehĺbil, pretože predchádzajúci 2 pápeži odmietli odstúpiť. Schizma bola vyriešený až na koncile v Kostnici v rokoch 1414 - 1418, kde boli zosadení všetci traja pápeži a bol zvolený jediný takmer všetkými uznávaný Martin V.. Na koncile však stroskotala snaha o reformu cirkvi. Bol tu 6. júla 1415 upálený český reformátor Ján Hus. Otázku cirkevnej reformy riešil koncil v Bazileji v rokoch 1431 - 1447. Došlo k rozporu medzi koncilom a pápežom. Rokovalo sa aj so zástupcami Husitov. Bolo dosiahnuté prijímanie pod obidvoma spôsobmi. Bola aj uzavretá únia s ortodoxnou cirkvou, ktorá však dlho nevydržala. Konil znamenal koniec konciliarizmu a víťazstvo monarchistického pápežstva.  

Aj napriek tomu problémy pokračujú, najčastejšie sa porušuje 5.prikázanie ( rytieri, ktorí bojovali a zabíjali, preto bol vyhlásený na sviatky Boží mier, aby sa zastavila ich bojachtivosť.

Križiacke výpravy

Ich vyhlásenie znamenalo aj usmernenie bojachtivých rytierov, aby bojovali proti neveriacim. Boli vyhlásené predovšetkým na oslobenie Svätej Zeme, aby sa Byzancia nedostala do rúk neveriacich.

Signálom na začatie výprav bolo obsadenie Prednej Ázie seldžuckými Turkami v 11 storočí a Jeruzalema v roku 1071. Podnet na ne dal pápež Urban II., ktorý v roku 1095 na koncile v Piacenze a Clermonte vyzval všetkých kresťanov, aby sa zúčastnili na oslobodení Božieho hrobu. Tí, ktorí sa výprav účastnili si na oblečenie kreslili kríže. Križiaci nechceli len oslobodiť sv. zem, ale sa chceli na úkor Turkov aj obohatiť.

Roku 1096 burcoval Peter Pustovník z Amiensu do výpravy chudobných, no táto výprava nemala šancu na úspech.

V rokoch 1096 - 1099 sa uskutočnila 1. križiacka výprava. 1. prúd išiel z Nemecka a 2. z Francúzska. Roku 1097 bolo vojsko v Carihrade a v 1099 bol dobitý Jeruzalem a oslobodili Kristov hrob, predtým ale dobyli mestá od seldžuckých Turkov: Edessa, Tripolis, Antiochia ( LATINSKÉ ŠTÁTY, lebo ich založili križiaci a medzinárodným jazykom križiakov bola latinčina. Bolo vyhlásené Jeruzalemské kráľovstvo s feudálnym zriadením (trvalo asi 100 rokov, lebo Jeruzalem opäť dobyli Turci), ktoré formálne záviselo od 3 križiackych kniežactiev : Edessa, Tripoli, Antiochia. Vznikali rytierske rády, ktorých hlavnou úlohou bolo ochraňovať Boží hrob a kresťanských pútnikov :

¦
Johaniti - Taliani, po porážke križiakov odišli na ostrov Cypros, potom                                                                          Rodos a v 1543 im cisár Karol V. Habsburský udelil ako léno                                                                           Maltu a odvtedy až do dnes sa nazývajú maltézsky rytieri
¦
Nemecký rytieri - rád vznikol v Akke a po križiackych výpravách bolo ich                                                                          centrum prenesené do Marienburgu v Prusku 

¦
Templári - rád vznikol v blízkosti Šalamúnovho chrámu v Jeruzaleme a po                                                                             porážke križiakov sa presídlil do Francúzska 

V Jeruzaleme bola ponechaná križiacka posádka. V roku 1147 bola dobitá Edessa a tak v rokoch 1147 - 1149 prebehla 2. križiacka výprava, ktorá však skončila fiaskom a križiaci sa dostali len po Damašek. 

Podnetom na 3. križiacku výpravu, ktorá prebehla v rokoch 1189 - 1192 bolo dobitie Jeruzalema v 1187. Hovorí sa jej aj výprava 3 kráľov, pretože sa jej zúčastnili : nemecký cisár Fridrich I. Barbarosa (nedostal sa do Jeruzalema, lebo sa v Antiochii utopil), anglický kráľ Richard I. Levie srdce (zostal tu bojovať sám, tu dostal aj svoju prezývku, avšak došli mu zásoby, preto sa chcel vrátiť, lenže padol do zajatia, z ktorého ho musel vykúpiť brat) a francúzsky kráľ Filip II. August. Fridrich sa pri ceste do Malej Ázie utopil a časť nemeckej armády sa vrátila. Zvyšný 2 panovníci sa sústredili na dobitie pevnosti Acri. Výprava mala síce čiastočné úspechy, no Jeruzalem sa im oslobodiť nepodarilo. Bola uzavretá zmluva podľa ktorej križiakom zostalo pobrežné pásmo medzi Týrom a Jaffou a kresťanským pútnikom sa povoľovalo slobodne navštevovať Jeruzalem. Richard sa dostal do zajatia a v Anglicku zatiaľ vládol jeho brat Ján Bezzemok. 

4. križiacka výprava sa konala v rokoch 1202 -1204. Jej prvoradým cieľom bolo dobiť Egypt, ktorý sa pokladal za kľúč k Palestíne. Križiaci mali byť prevezení z Benátok, no mali nedostatok financií. Túto situáciu využil benátsky dóža Dondolo, ktorý im peniaze poskytol, no zato mali križiaci zničiť obchodného konkurenta Benátok, dalmátsky Zadar. A ta sa namiesto Jeruzalema a Egypta križiaci sústredili na Byzantskú ríšu a roku 1204 vyplienili Konštantínopol, dobili väčšinu Byzancie a založili tam Latinskú ríšu na čele s franským grófom cisárom Balduinom, vojská Byzancie ríšu napádali a roku 1261 sa zmocnili Konštantínopola a obnovili Byzantskú ríšu.

Roku 1212 prebehla nevyhlásená výprava detí. Pápež a Cirkev ju nepodporovali a nikdy nebola oficiálne vyhlásená. Väčšina detí na výprave prave buď umrela alebo bola predaná do otroctva. 

Ďalšia, 5. križiacka výprava sa uskutočnila v rokoch 1217 - 1221 a mala charakter izolovaných výprav. Cieľom bolo znovu dobyť Egypt, no podarilo sa im len na krátky čas dobiť prístav Damietta. Cisár Fridrich II. vyjednávaním so saracénmi získal časť Jeruzalemského kráľovstva s mestami Jeruzalem, Betlehem a Nazaret. Roku 1229 sa Fridrich korunoval za jeruzalemského kráľa. 

6. križiacku výpravu (do oblasti Egypta a Maroka) v rokoch 1248 - 1254 viedol francúzsky kráľ Ľudovít IX. Svätý. Bola zvolaná ako odpoveď na správu o opätovnom obsadení Jeruzalema Turkami. Hlavným dejiskom bol zase Egypt kde najprv dobili a potom stratili prístav Damiettu. 

V rokoch 1270 - 1275 sa uskutočnila 7. križiacka výprava, ktorú zas viedol Ľudovít IX.. Kráľ na tejto výprave zahynul a armádu zničil mor. Roku 1291 padla posledná opora križiakov, pevnosť Acri a poslední obrancovia hľadali útočisko na Cypre, ktorý sa tak stal poslednou baštou rytierskeho rádu johanitov.  

Hlavný cieľ, oslobodenie Svätej zeme, nebol dosiahnutý a Jeruzalem zostal v rukách Tukov. Napriek tomu výpravy mali pre Európu veľký význam. Boli prinesené nové hospodárske plodiny a Európa spoznala nové priemyselné odvetvia (výroba skla a hodvábu). Výpravy tiež podnietili vznik a rozvoj peňažných ústavov. No najväčší zisk okrem pápežského štátu mali benátski a janovskí kupci a peňazomenci.

Otvorila sa možnosť väčšieho obchodovania medzi V a Z, križiaci priniesli hygienické návyky, arabské číslice, luxusné oleje, parfémy, látky, sušené ovocie, zaváraniny, nové plodiny, nové rytierske rehole, erby, peniaze, veterné mlyny + rozšírila sa pobožnosť krížovej cesty. 

Ján Viklef (1329 - 1384) a Ján Hus (1369 - 1415)

Viklef pochádzal z anglosaskej šľachtickej rodiny, študoval na Oxforde teológiu a právo a neskôr sa stal aj rektorom tejto univerzity. Po 1.krát verejne vystúpil s podporou kráľa Eduarda III., ktorý odoprel platiť pápežovi lénny poplatok. Neskôr vystupoval cirkevnému svetskému panstvu a majetku. Pápežský štát dokonca vyhlásil za Antikristovu inštitúciu. V roku 1384 vypuklo pod vplyvom jeho myšlienok sedliacke povstanie. Po jeho smrti bolo jeho učenie vyhlásené za mylné. Bezprostredným pokračovateľom viklefizmu bol husitizmus v Čechách.

Hus pochádzal zo sedliackej rodiny. Študoval v Prahe, kde sa stal bakalárom slobodných umení a teológie a dekanom filozofickej fakulty. V pražskej betlehemskej kaplnke kázal v českom jazyku a kritizoval cirkev. Postavil sa proti predávaniu odpustkov a verejne spálil pápežskú bulu. Pápež Ján XXIII. vyhlásil nad Husom kliatbu a interdikt nad všetkými miestami, kde sa bude nachádzať. Utiahol sa preto na vidiek. Medzitým sa v nemeckej Kostnici konal cirkevný snem. Kráľ Žigmund ho tam pozval a dal mu osobitný ochranný list, ktorý mu zabezpečoval slobodnú cestu na snem. Hus na sneme svoje názory neodvolal a preto bol 6. júla 1415 upálený.

Cirkev v novoveku

Reformácia v Nemecku

Reformácia je proces namierený proti cirkvi, ktorý vyplýval z krízy feudalizmu a urýchli jeho pád. Šľachta chcela majetky cirkvi a stredná šľachta chcela lacnú cirkev, bez náboženských poplatkov. Nemecko bolo v 16.storočí stále roztrieštené na kniežactvá a slobodné mestá. Cirkev tu vlastnila 1/3 majetku. Vyskytujú sa miestne vzbury a objavujú sa kazatelia, reformátori, ktorí s odvolaním sa na učenie Biblie poukazujú a kritizujú situáciu a pomery v cirkvi. 31.10.1517 kazateľ Martin Luther pribil 95 téz na dvere chrámu v meste Wittenberg. Tézy obsahovali nutnosť riadenia sa Bibliou - človek nemôže dosiahnuť odpustenie tým že bude dávať peniaze cirkvi, vystupoval proti celibátu, ako prostriedku obohacovania cirkvi, zastával sa zjednodušeniu omší, zavedenie nemčiny, prijímanie pod obidvoma spôsobmi. Luther sa uchýli k Fridrichovi Múdremu, aby nebol upálený. Jeho prívržencami boli nielen feudáli, ale aj mestská a vidiecka chudoba, no tá očakávala zmenu spoločenského zriadenia a od toho sa Luther dištancoval. 

Predstaviteľom reformácie ľudu bol Tomáš Münzer. Vo svojich spisoch uvádza rovnosť ľudu a spoločný majetok. Toto chce dosiahnuť pomocou povstania.

V rokoch 1524 - 1526 prebehla nemecká sedliacka vojna. Povstalci však neboli jednotní, ale rozdelený vo viacerých oblastiach a nezískali ani podporu miest. To boli hlavné príčiny neúspechu povstania. Najkratšie trvalo v Švábsku (J-Z Nemecka), kde bolo v lete 1524 potlačené. Najrevolučnejšie bolo v Durínsku (stred Nemecka), kde ho viedol Münzer. Po porážke bol vodca popravený. Poslednou oblasťou boli alpské krajiny (Tirolsko a Solnohradsko), ktoré viedol Michal Gaismair, no aj tu bolo povstanie potlačené. Aj po tejto vlne povstania nepokoje pretrvávali. Prebehlo napríklad povstanie v Münsteri v roku 1526 pod vedením Jána Mathisa. Nepokoje boli ukončené až roku 1555 Augsburským mierom, ktorý znamenal kompromis medzi protestantmi a katolíkmi. O náboženstve poddaných mal rozhodovať pán (koho vláda, toho náboženstvo). Mierom bola vlastne posilnená moc kniežat a prehĺbená rozdrobenosť. 

Reformácia si našla ohlas v celej Európe (napr. Zwingli a Kalvín vo Švajčiarsku, vo Francúzsku, v Anglicku).

Reformácia v Anglicku

Tu mala reformácia iný priebeh, lebo pre cirkev bolo ťažšie priamo sem zasahovať. Henrich VIII. bol katolíkom a nepriateľom luteránstva. Opieral sa o bohaté meštiacke vrstvy. Požiadal pápeža Pavla III., aby zrušil jeho manželstvo s Katarínou Aragónskou, no pápež mu nevyhovel. A tak v roku 1534 nastáva odluka anglickej cirkvi od Ríma vydaním supremačného aktu. Parlament vyhlásil kráľa za hlavu svetských a aj duchovných záležitostí. Urobil tak káľa kompetentného v otázkach cirkevného práva. Henrich presadil aj zákon o dedičnom nástupníckom práve pre deti z 2. manželstva. Nový kancelár Tomas Cromwel zoštátnil majetky kláštorov a zrušil ich vplyv na univerzity. Keď na trón nastúpil Henrichov syn Eduard IV., panoval zaňho jeho strýko, ktorý bol protestantom. Parlament tak zrušil prenasledovanie protestantov a štátnym náboženstvom sa stalo umiernené protestantské náboženstvo. Mária Tudorová dcéra Henricha, opäť zaviedla katolícke náboženstvo.  Roku 1558 na trón nastúpila ďalšia Henrichova dcéra Alžbeta I.. No pápež jej nároky na trón neuznal a exkomunikoval ju z katolíckej cirkvi. Ona odvolala anglického veľvyslanca z Vatikánu a obnovila anglikánsku cirkev. 

Reformácia vo Francúzsku

V 15.storočí sa za Ľudovíta XI. Francúzsko stalo jednotným centralizovaným štátom. Kráľ má dosť financií a preto nezvoláva generálne stavy. No nespokojná je chudoba.

Takmer 60 rokov viedli králi výboje do Talianska a spájali sa aj s nemeckými protestantmi a tureckým sultánom. Roku 1559 Francúzsko uzavrelo mier a získalo arcibiskupstvá Méty, Toul, Verdun.

V tomto období sa sem šíri kalvinizmus a jeho prívrženci sa tu nazývajú hugenoti. Už v 20.rokoch 16.storočia sa sem šíria Lutherove myšlienky, ale ešte sa tu neujali.

V čele hugenotov stojí kráľov príbuzný Henrich Navarrský z dynastie Valoa (=Bourbonovci). Ďalšou významnou dynastiou s veľkým vplyvom vo Francúzsku sú Guisovci, ktorý sa postavili proti hugenotom. Hugenoti a Guisovci spolu zápasili o moc. Spor sa mal vyriešiť svadbou Henricha a katolíckej princeznej Margity v roku 1572. No z iniciatívy Kataríny Meditejskej  prebehla vo Francúzsku Bartolomejská noc, počas ktorej povraždených tisíce hugenotov. Roku 1589 bol v Paríži zavraždený katolícky kráľ a novým kráľom sa stáva Henrich IV. Navarrský, ktorý po korunovácií prestúpil na katolícku vieru. Nepokoje stále pokračujú a v 90. rokoch 16. storočia prebehli na vidieku viaceré ľudové povstania. Konflikt bol vyriešený roku 1598, keď Henrich vydal Nantský edikt, ktorým presadil zrovnoprávnenie hugenotov s katolíkmi. Roku 1610 bo Henrich zavraždený.

Protireformácia

Je to cirkevné a politické hnutie v 16. - 18.storočí. Orientovalo sa na zastavenie šírenia reformácie a obnovu katolíckej cirkvi. Organizovala ho pápežská kúria a cirkevná hierarchia v spolupráci s panovníkmi katolíckeho vierovyznania. Katolícka cirkev sa snažila zlepšiť cirkevné pomery a zriadenie, zmeniť klézus, ale nie učenie Ježiša Krista.

V rokoch 1545 - 1563 sa konal Tridentský koncil, ktorý znamenal reformu katolíckej cirkvi. Princípy na ňom prijaté sa stali základom protireformácie. Koncil bol 2 krát prerušený a skončil za pápeža Pia IV..

Ciele koncilu :

- ukončenie náboženských sporov

- všeobecná reforma cirkvi 

- oslobodenie kresťanov od útlaku neveriacich (Turkov)

Na koncile boli prijaté tieto vieroučné dekréty :

                        * sväté písmo môže vykladať len cirkev

                        * hlavným prameňom milostí je svätá omša

                        * la odpustenie hriechov je potrebná aj vnútorná premena človeka

                        * zákaz zbierať milodary pri odpustkoch

                        * prísnejšie plnenie sľubu chudoby                      

                        * kňazský stav je sviatostný

                        * biskupi boli povinní vykonať vizitácie, organizovať synody a semináre

Uznesenia Tridentského koncilu boli prijaté v Trnave na synode Mikulášom Oláhom v roku 1564.

Reformácia na Slovensku

Myšlienky reformácie boli na Slovensko prinesené v 1.pol. 16.storočia, prostredníctvom študentov, učiteľov a inteligencie z Nemecka, Čiech a Moravy. Rozšírili sa v meštiackom prostredí, ale aj u feudálov.

Roku 1549 vydalo Pentapolis (zoskupenie 5 východoslovenských kráľovských miest - Košice, Prešov, Bardejov, Sabinov, Levoča) svoje náboženské vierovyznanie Confesio Pentapolitana. Bolo zostavené bardejovským rektorom L. Stöckelom. Obsahovali odlišnosti od katolíckej viery. Podobne postupovali aj mestá v strede Slovenska (Confesio Heptapolitana) a na Spiši. 

Medzi maďarským obyvateľstvom sa šírila kalvínska reformácia. 

Na západnom Slovensku sa usadili novokrstenci = habáni z Moravi. 

Koncom 16.storočia získala prevahu umiernená reformácia augsburského vierovyznania, ku ktorým sa hlásila väčšina obyvateľstva. 

Samostatná cirkevná organizácia evanjelikov sa sformovala na synode v Žiline roku 1610.

Protireformácia na Slovensku

Protireformačné hnutie sa v 16. - 18.storočí orientovalo na zastavenie šírenia reformácie a obnovu katolíckej cirkvi. Organizovala ho pápežská kúria a cirkevná hierarchia v spolupráci s panovníkmi katolíckeho vierovyznania, najmä po Tridentskom koncile (1545 - 1563). Začiatok reformácie je na Slovensku spätý s ostrihomským arcibiskupom Mikulášom Oláhom. V polovici 16.storočia povolal do Uhorska jezuitov (organizovali hlavne školstvo).

Významné aktivity vyvíjal aj arcibiskup Peter Pázmaň, ktorý roku 1635 založil v Trnave univerzitu a získal na katolícku stranu významných magnátov a príslušníkov významných šľachtickýh rodov. Do protireformačného zápasu sa zapojili kráľovské i štátne orgány, ktoré používali aj násilné metódy – rekatolizácia.

Rekatolizácia

Je to násilné obracanie protestantov na katolícku vieru. Rekatolizačný proces sa začal na začiatku 17.storočia, keď sa do protireformácie zapojila kráľovská i zemepánska vrchnosť, ktorá chcela podľa zásady cuius regio eius religio donútiť poddaných prestúpiť na vieru svojho patróna. Protestantom násilne zaberali kostoly, vyháňali ich učiteľov a kazateľov, zakazovali im prístup do škôl, úradov i cechov. Bol to častý dôvod ozbrojených protihabsburských stavovských povstaní. Rekatolizácia dosiahla vrchol v 2. polovici 17.storočia, keď protestantom odobrali 888 kostolov a likvidovali cirkevné zbory. Šopronský snem roku 1681 rozhodol, že o vierovyznaní poddaného rozhoduje zemepán. Protestanti sa museli zúčastňovať katolíckych obradov a svoje pobožnosti mohli vykonávať len na 2 vyhradených artikulárnych miestach v každej stolici, kde si mohli postaviť kostoly (bez základov, veží, železných klincov a vstupov do ulice). Protestantský duchovní boli podriadení katolíckym duchovným.

Koniec reformácie v Uhorsku znamenal až tolerančný patent, ktorý vydal Jozef II. v roku 1781.   

Cirkevné rády na Slovensku

S pojmom kresťanstvo sa na našom území po 1. krát stretávame v roku 828, keď salzburský arcibiskup Adalrám vysvätil v Nitre kostol. Potom od roku 863 keď prišiel Konštantín a Metod prebiehala christinizácia nášho územia.

1. kláštor vznikol v 10. storočí v Nitre na Zobore a bol to benediktínsky kláštor sv. Hipolita. Ďalšie benediktínske kláštory v období raného stredoveku boli v Hronskom Beňadiku, v Krásne nad Nitrou, v Krásne nad Hornádom. Z premonštrátskych to bol napr. kláštor Jasove. V rozvitom stredoveku silnie autorita jezuitov, ktorý sa zaslúžili aj o založenie a činnosť Trnavskej univerzity. Jezuiti však boli za Márie Terézie zrušený pápežskou bulou Klementa XIV.. V rušení rádov a najmä tých, ktoré nevyvíjali verejnoprospešnú činnosť pokračoval aj syn Márie Terézie, Jozef II., ktorý tak napríklad zrušil rád františkánov. 

Rehole :

sv. Ignác z Loyoly        - 1540 - Spoločnosť Ježišova  - 1561 prišli do Trnavy

sv. Angela Merici         - 1535 - Rehoľa Uršulínok      - 1724 v Trnave

sv. František Salezský  - 1610 - Rehoľa Saleziánok

sv. Vincent z Pauly       - 1633 - Rehoľa Vincentiek 

sv. Terézia z Aully a sv. Ján z Kríža reformovali Rehoľu Karmelitánov

